Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLIV. törvény
Paragraph Index: 101

b) vagy egy rendszeres heti pihenőidőszakot és egy csökkentett heti pihenőidőszakot, amely legalább órás. A csökkentést azonban kompenzálhatja azzal, hogy egészben igénybe vesz egy, a csökkentéssel arányos pihenőidőszakot, a derogációs időszak végét követő harmadik hét vége előtt, továbbá, (iii) négy évvel azután, hogy a regisztráció szerinti országban bevezették a digitális tachográfot, a járművet felszerelték rögzítő-berendezéssel, a Melléklet 1B Függelékében foglalt követelményeknek megfelelően, valamint (iv) 2014. január 1-től, olyan esetekben, amikor a vezetésre este 22:00 óra és reggel 6:00 óra közötti időszakban kerül sor, a járművet több fős személyzet vezeti, vagy a 7. Cikk szerinti vezetési időszakot 3 órára csökkentik. (c) Eltérően a 6 (a) pontban foglaltaktól, a több fős személyzetben dolgozó járművezetőknek minden héten tartaniuk kell egy legalább 45 órás rendszeres heti pihenőidőszakot. Ez az időszak lecsökkenthető legalább 24 órára (csökkentett heti pihenőidőszak). Azonban minden ilyen csökkentést kompenzálni kell azzal, hogy a vezető egészben igénybe vesz egy, a csökkentéssel arányos pihenőidőszakot, a kérdéses hetet követő harmadik hét vége előtt. A heti pihenőidőszaknak az előző, heti pihenőidőszak végétől számított hat 24 órás időszak végéig meg kell kezdődnie. 7. A csökkentett heti pihenőidőszak kompenzációjaként tartott pihenőt egy másik, legalább 9 órás pihenőidőhöz kell kapcsolni. 8. Ha a járművezető ezt választja, a napi pihenőidőszakok és a csökkentett heti pihenőidőszakok, amelyekre a telephelytől távol kerül sor, a járműben is tarthatók, amennyiben az megfelelő háló- vagy fekvőhellyel rendelkezik minden járművezető számára, és a jármű álló helyzetben van. 9. Az olyan heti pihenőidőszakot, amely két hétre oszlik el, bármelyik héthez lehet számítani, de mindkettőhöz nem.” Az AETR Megállapodás a következő új, 8a. cikkel egészül ki: „8a. Cikk (Eltérések a 8. Cikkben foglaltaktól) „1. A 8. Cikktől eltérve, amennyiben a komppal vagy vonattal szállított járművet kísérő járművezető rendszeres napi pihenőidőszakot tart, ezt a pihenőidőszakot – legfeljebb kétszer – meg lehet szakítani egyéb tevékenységekkel, az alábbi feltételek teljesülése mellett: (a) A napi pihenőidőszak szárazföldi részét igénybe kell venni a napi pihenőidőszak azon másik része előtt vagy után, amely a komp fedélzetén vagy a vonaton telik el; (b) A napi pihenőidőszak részei között eltelt időszaknak a lehető legrövidebbnek kell lennie, és az összesítve semmilyen körülmények között nem haladhatja meg az egy órát, a beszállás előtt vagy a kiszállást követően, a vámoltatást is beleértve a beszállási vagy kiszállási műveletekbe. A napi pihenőidő minden része alatt a járművezető számára háló-vagy fekvőhelynek kell rendelkezésre állnia. 2. A járművezető által utazással töltött bármely időszak, annak érdekében hogy eljusson arra a helyre, vagy oda visszatérjen, ahol az ezen Megállapodás hatálya alá eső jármű található, a célból, hogy azt a járművet átvegye, amely továbbá nem a járművezető otthonánál és nem is a járművezető általános tartózkodási helyeként szolgáló munkáltatói működési központnál található, nem számít pihenőnek, illetve szünetnek, hacsak nincs a járművezető kompon vagy vonaton, és nem áll a rendelkezésére háló- vagy fekvőhely. 3. A járművezető által egy, az ezen rendelet hatályán kívül eső jármű vezetésével annak érdekében töltött bármely időszak, hogy eljusson vagy visszatérjen az ezen rendelet hatálya alá tartozó járműhöz, amely nem a járművezető otthonánál és nem is a járművezető általános tartózkodási helyeként szolgáló munkáltatói működési központnál található, egyéb munkavégzésnek számít.”

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes